**ELŐTERJESZTÉS KÍSÉRŐ LAP**

**E-szám: 107/2014**

**Tárgy: Az önkormányzat 2014. évi költségvetéséről szóló 1/2014. (II.17.) önkormányzati rendeletének 3. sz. módosítása**

**Előterjesztő neve:** Kiszelné Mohos Katalin polgármester

**Előadó neve**: Perlaki Zoltán gazdasági vezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

***előadó osztályvezetője***

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

***Gazdasági vezető***

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2014. november 12.**

**Jegyző**

***Az előterjesztés kiküldhető – nem küldhető ki.***

**Nagykovácsi, 2014. november 12.**

**Polgármester**

**Tisztelt Képviselő-testület!**

Nagykovácsi Nagyközség Önkormányzata - a vonatkozó jogszabályok figyelembe vételével - a 2014. évi költségvetéséről szóló 1/2014. (II.17.) rendelet alapján a Képviselő-testület a végrehajtott és bejelentett előirányzat módosítások alapján költségvetési rendeletét szükség szerint módosítja.

Nagykovácsi Nagyközség Önkormányzata a 2014. évi összevont költségvetését 2014. február 13-án az 1/2014 (II.17.) számú rendeletével fogadta el, halmozott 3 527 073 ezer forint bevételi és kiadási főösszeggel.

Az 1. sz. rendeletmódosítás *(6/2014 (V.23.) Rend.)* után Nagykovácsi Nagyközség Önkormányzat 2014. évi összevont költségvetésének halmozott bevételi és kiadási főösszege 3 637 751 ezer forintra, míg a 2. sz. rendeletmódosítás *(9/2014 (IX.29.) Rend.)* során az összevont költségvetés 3 719 544 forintra módosult.

A jelen előterjesztés tárgyát képező 3. rendelet módosításánál a következőket vettük figyelembe:

1. a központi költségvetésből az Önkormányzat és az általa irányított költségvetési szervek részére biztosított központi támogatásokat;
2. a befolyt többlet közhatalmi bevételek előirányzatosítását;
3. az 2014. évi adósságkonszolidáció előirányzat szinten történő rendezését;
4. az Önkormányzat és az általa irányított költségvetési szervek vezetőinek saját hatáskörben hozott döntéseit.

**Önkormányzat**

**Bevételek + 177.760 ezer forint**

*Központosított bevételek* következtében az Önkormányzat bevételi előirányzata 157.776 ezer forinttal növekedik az alábbiak szerint:

- köznevelési feladatok támogatása: - 2.327 ezer forint

- működési célú központosított feladatok tám.: 2.206 ezer forint

- helyi önkormányzat kiegészítő támogatása: 1.107 ezer forint

- adósságkonszolidáció előirányzatának rendezése: 156.790 ezer forint

Itt kerültek elszámolásra a központi költségvetésből származó Önkormányzatot megillető támogatások összegei.

*Saját hatáskörű* bevétel-növekmények (19.984 ezer forint) a tervezettnél magasabb összegben befolyt 9.200 ezer forint iparűzési adó, 2.800 ezer forint építményadó, 2.000 ezer forint gépjárműadó, 2.000 ezer forint talajterhelési díj, míg 3.984 ezer forintot tesz ki az adópótlék és bírságok növekménye. Felhalmozási célú átvett pénzeszközátvétel (államháztartáson *kívüli*) növekményként vettük figyelembe a HUSK I-re befolyt tervezettnél magasabb összeget és a csatorna-beruházásra történt lakossági befizetéseket összesen 30.112 ezer forint értékben. Ugyanennyi összeggel csökkentettük a felhalmozási célú támogatások összegét (államháztartáson *belüli*) tekintettel arra, hogy a bölcsőde- és a csatorna beruházás jövőre áthúzódik, így a pályázati pénzek beérkezése is 2015-ben várható.

**Kiadások: +177.760**

**Dologi kiadások + 33.400 ezer forint**

A készletbeszerzések előirányzatát 2.400 ezer forinttal szükséges emelni az időarányos teljesítési adatok alapján, továbbá 16.000 ezer forint előirányzat átcsoportosítás történik beruházási ÁFÁ-ból a dologi ÁFA előirányzatra. Év elején nem tervezett kiadás az étkeztetési költségek jelentős emelkedése, tekintettel arra, hogy a Közbeszerzési Döntőbizottság érvénytelenné nyilvánította a legkedvezőbb ajánlatot adó pályázót, viszont a második helyen kihirdetett cég drágábban szállít. A várható többletétkeztetési kiadás miatt 10.000 ezer forinttal javasoljuk emelni az iskolai étkeztetés előirányzatát. A szerződések visszamenőleges vizsgálatáért várhatóan decemberben fizetendő 5.000 ezer forint további dologi előirányzat növekedést eredményez.

**Felügyelet alá tartozó költségvetési szervek részére történő pénzeszköz átadás: + 34.267 ezer forint**

A Polgármesteri Hivatal pénzeszközátadása az adóérdekeltségi kifizetések, a féléves jutalmak, választási bérkifizetések, polgármesteri végkielégítés és dolgozói felmentési összeg kifizetése és ezek járuléka miatt 25.267 ezer forinttal, az étkeztetési kiadások emelkedése miatt a Kispatak Óvoda pénzeszközátadása 9.000 ezer forinttal nő

**Beruházások: - 75.350 ezer forint**

A beruházások előirányzatain belül egyrészt előirányzat csökkenés, másrészt átcsoportosítások valósulnának meg. A beruházások előirányzata 30.697 ezer forinttal csökken. Az inkubátorház első ütemében meglévő épület esetében nem beruházás, hanem felújítás történt, így a tavalyról áthúzódó HUSK I.-re kifizetett összeget a beruházási kiadások közül a felújítási kiadásokra célszerű átcsoportosítani 28.653 ezer forint értékben. Ezen kívül 16.000 ezer forint beruházási áfa dologi áfára történő átcsoportosítása történne.

**Felújítások: + 28.653 ezer forint**

A fentebb említettek miatt HUSK I.-re kifizetett összeget a beruházási kiadások közül a felújítási kiadásokra szükséges átcsoportosítani.

**Tartalék: + 156.790 ezer forint**

Az adósságkonszolidáció miatti bevételi előirányzat rendezés „párja” a kiadások között ugyanazon összeg tartalékba helyezése.

**Fentiek következtében az Önkormányzat bevételi és kiadási pénzforgalmi főösszege 3.410.142 ezer forintra változott.**

**Polgármesteri Hivatal**

**Intézményfinanszírozás + 25.267 ezer forint**

Intézményfinanszírozásként átadásra kerül a pénzeszközátadásoknál részletezettek miatt 25.267 ezer forint.

**Személyi jellegű kiadások + 19.895 ezer forint**

Az adóérdekeltségi kifizetések, a féléves jutalmak, választási bérkifizetések, polgármesteri végkielégítés és dolgozói felmentési összeg kifizetése.

**Járulékok + 5.372 ezer forint**

A béreket terhelő szociális hozzájárulási adó került ide előirányzat növeléseként 5.372 ezer forint összegben.

**A Polgármesteri Hivatal bevételi és a kiadási pénzforgalmi főösszege 232 175 ezer forintra változott.**

**Kispatak óvoda**

**Intézményfinanszírozás + 9.000 ezer forint**

Megemelésre került az óvoda intézményfinanszírozása a többletétkeztetési kiadások miatt 9.000 ezer forinttal.

**Dologi kiadások: + 9.000 ezer forint**

A dologi kiadások növekedése csak az étkeztetés miatt valósul meg, a további változtatások az óvoda kérelmére történő dologi kiadásokon *belüli* átcsoportosítások, melyeket a csatolt táblázat tartalmaz.

**A Kispatak Óvoda bevételi és a kiadási pénzforgalmi főösszege 255.576 ezer forintra változott.**

**Öregiskola**

Az Öregiskola előirányzatait jelen módosítás keretein belül nem szükséges változtatni így az Öregiskola bevételi és a kiadási pénzforgalmi főösszege **33 678** ezer forint marad.

**összegzés**

A költségvetés 3. számú módosításának célja az önkormányzat és az általa fenntartott intézmények működésének kiegyensúlyozott biztosítása, a működési, továbbá a beruházási, felújítási előirányzatok rendezése.

Mellékletek: rendelettervezet és tájékoztató tábla

Nagykovácsi 2014. november 12.

Tisztelettel:

Kiszelné Mohos Katalin

Polgármester